Vaniljehierarkiet

Inden for vaniljesmag er der et hierarki, der spænder fra naturlig til kemisk fremstillet smag:

1. Vaniljestangen er vanilje i sin mest oprindelige form.

2. Vaniljeekstrakt udvindes ved at lægge vaniljestænger i en lage, så smagen trækkes ud.

3. Naturlig vaniljearoma er en aroma, hvor minimum 95 pct. af indholdet skal komme fra vaniljestangen, mens de resterende 5 pct. må være andre naturlige smage.

4. Naturlig vaniljearoma med andre naturlige aromaer indeholder mindre end 95 pct. ægte vanilje.

5. Naturlig aroma kan indeholde ægte vanilje, men vaniljesmagen kan også komme fra smagsstoffet vanillin, der findes naturligt i for eksempel fyrretræ og muskatnød.

6. Aroma eller vaniljearoma indeholder intet naturligt, men er derimod kemisk fremstillet vanillin.

Kilde: Jan Grøndal, direktør i Einar Willumsen, som udvinder og udvikler smag til fødevareindustrien.